Source: https://www.riigiteataja.ee/akt/114012017012
Timestamp: 2020-07-10 07:07:16+00:00
Document Index: 6307096

Matched Legal Cases: ['§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 20', '§ 22', '§ 23', '§ 24', '§ 25', '§ 26', '§ 27', '§ 28', '§ 77', '§ 8', '§ 9', '§ 10', '§ 8', '§ 11', '§ 12', '§ 8', '§ 11', '§ 13', '§ 14', '§ 15', '§ 16', '§ 17', '§ 18', '§ 20', '§ 22', '§ 23', '§ 24', '§ 5', '§ 25', '§ 26', '§ 27', '§ 28']

Riikliku rahvusvahelise kaitse andmise registri põhimäärus – Riigi Teataja
Riikliku rahvusvahelise kaitse andmise registri põhimäärus
Riikliku rahvusvahelise kaitse andmise registri põhimäärus - sisukord
§ 8 Rahvusvahelise kaitse taotleja andmed
§ 9 Taotleja abikaasa või elukaaslase ning teiste perekonnaliikmete andmed
§ 10 Pagulase staatuse või täiendava kaitse saanud välismaalase perekonnaliikme andmed
§ 11 Rahvusvahelise kaitse taotluse ja selle menetluse andmed
§ 12 Ajutise kaitse alusel elamisloa taotleja andmed
§ 13 Ajutise kaitse alusel esitatud elamisloa taotluse ja selle menetluse andmed
§ 14 Rahvusvahelise kaitse alusel elamisloa pikendamise taotleja ja perekonnaliikme elamisloa pikendamise taotleja ning taotluse menetluse andmed
§ 15 Rahvusvahelise kaitse alusel elamisloa saanud välismaalase kohanemisprogrammis osalema suunamise andmed
§ 16 Andmeandja
§ 17 Andmekogudevaheline andmevahetus
§ 18 Andmete andmekogusse kandmise alusdokumendid
§ 20 Andmete õigsuse tagamine
§ 22 Juurdepääs andmekogu andmetele
§ 23 Andmekogust andmete väljastamine
§ 24 Andmete edastamine välisriigile
§ 25 Andmekogu andmete säilitamine
§ 26 Järelevalve andmekogu pidamise üle
§ 27 Andmekogu rahastamine
§ 28 Andmekogu likvideerimine
RT I, 14.01.2017, 12
Vastu võetud 18.12.2015 nr 76
RT I, 22.12.2015, 43
02.05.2016 RT I, 10.05.2016, 8 13.05.2016, määruses asendatakse läbivalt sõnad „varjupaik”, „varjupaigataotleja”, „varjupaigataotlus” ja „varjupaigamenetlus” vastavalt sõnadega „rahvusvaheline kaitse”, „rahvusvahelise kaitse taotleja”, „rahvusvahelise kaitse taotlus” ja „rahvusvahelise kaitse menetlus” vastavas käändes.
Määrus kehtestatakse välismaalasele rahvusvahelise kaitse andmise seaduse § 77 lõike 2 alusel.
Andmekogu ametlik nimetus on riiklik rahvusvahelise kaitse andmise register (edaspidi andmekogu).
Andmekogu pidamise eesmärk on välismaalasele rahvusvahelise kaitse andmise seaduse alusel elamisloataotluse esitanud ja elamisloa saanud isikute isikuandmete ning nimetatud seaduse alusel läbiviidud rahvusvahelise kaitse menetluse või ajutise kaitse menetlusega seotud andmete ning kohanemisprogrammiga seotud toimingute andmete töötlemine.
Digitaalsetel andmekogu kaartidel (edaspidi andmekogu kaart) olevatel andmetel on informatiivne tähendus ja paberil toimikutes (edaspidi menetlustoimik) olevatel alusdokumentidel on õiguslik tähendus.
(1) Andmekogu peetakse ühetasandilise infotehnoloogilise andmekoguna ja paberil toimikutena (edaspidi menetlustoimik).
1) digitaalsed andmekogu kaardid;
3) andmekoguarhiiv.
(2) Andmekogu andmete turbeaste on kõrge (H) ja andmekogu turvaklass on K3T3S3.
§ 8. Rahvusvahelise kaitse taotleja andmed
Rahvusvahelise kaitse taotleja (edaspidi taotleja) kohta kantakse andmekogusse järgmised andmed:
1) isikuandmed, sealhulgas eesnimi või -nimed, perekonnanimi või -nimed ja muud nimed, mida taotleja kasutab või on kasutanud, sugu, sünniaeg, vanus, kui ei ole teada täpne sünniaeg, Eesti ja päritoluriigi isikukood, kui need on olemas, sünniriik, perekonnaseis;
2) taotleja kontaktandmed, sealhulgas kontaktaadress (tänav või talu, maja- ja korterinumber, küla või alev või linn, vald, maakond, sihtnumber), e-posti aadress ja telefoninumber;
3) foto ja allkirjanäidis;
4) daktüloskopeerimisel kogutud andmed;
5) DNA-proovide analüüsil saadud andmed;
6) kodakondsus või kodakondsused ja varasemad kodakondsused;
7) pikkus sentimeetrites ning silmade ja juuste värv;
8) usk, rahvus või rahvusrühm;
9) andmed selle kohta, kas taotleja on täisealine ning kas ta saabus Eestisse ja viibib Eestis üksi, ilma vanema, eestkostja või muu seadusliku esindajata;
10) keelteoskus;
11) andmed taotleja hariduse ja viimase töökoha kohta;
12) taotleja elulugu kirjeldavad andmed;
13) isikut tõendavate dokumentide andmed;
14) viimase alalise elukoha andmed päritoluriigis, sealhulgas riik, piirkond, aadress;
15) andmed taotleja Eestisse saabumise ja Eestis viibimise ning Eestis elavate sugulaste ja tuttavate kohta;
16) andmed taotleja päritoluriigist lahkumise, reisiteekonna, teistes riikides viibimise ning peatumise kohta;
17) andmed varasemate rahvusvahelise kaitse taotluste või muude kaitsetaotluste kohta;
18) andmed päritoluriigist lahkumise ning elamisloa taotlemise põhjuste kohta, sealhulgas põhjuste kohta, mis takistavad või võivad takistada taotleja tagasipöördumist päritoluriiki;
19) andmed taotleja organisatsioonilise kuuluvuse kohta;
20) andmed taotleja kriminaalkorras karistamise ja vabadusekaotusega karistamise kohta;
21) andmed taotleja sõjaväeteenistuse kohta, sealhulgas teenistuse kohta kaadrisõjaväelasena välisriigi relvajõududes;
22) andmed selle kohta, kas taotleja töötab või on varem töötanud mõne riigi luure- või julgeolekuteenistuses või teinud nendega kaastööd;
23) andmed taotleja dessantoperatsioonideks, diversiooni või sabotaaži alal eriväljaõppe või -ettevalmistuse saamise kohta;
24) andmed taotleja osalemise kohta karistusoperatsioonides tsiviilelanikkonna vastu;
25) andmed taotleja osalemise kohta sõjaväelistes operatsioonides teiste riikide territooriumil;
26) andmed taotleja terviseseisundi ja varem põetud või taotlemise ajal põetavate haiguste kohta;
27) andmed taotlusele lisatavate dokumentide ja tõendite või nende puudumise kohta;
28) muu teave või märkused.
§ 9. Taotleja abikaasa või elukaaslase ning teiste perekonnaliikmete andmed
Rahvusvahelise kaitse taotlemisel kantakse taotleja abikaasa või elukaaslase ning teiste perekonnaliikmete kohta andmekogusse järgmised andmed või märkused nende puudumise kohta:
1) abikaasa või elukaaslase isikuandmed, sealhulgas eesnimi või -nimed, perekonnanimi või -nimed, muud nimed, mida taotleja abikaasa või elukaaslane kasutab või on kasutanud, sugu, sünniaeg, vanus, kui ei ole teada täpne sünniaeg, Eesti isikukood, kui see on olemas, sünniriik, kodakondsus või kodakondsused, rahvus või rahvusrühm, keelteoskus, abielu sõlmimise või kooselu alguse aeg, asukohariik, esitatud rahvusvahelise kaitse taotluse ja elukoha andmed;
2) teiste perekonnaliikmete isikuandmed, sealhulgas seos taotlejaga, eesnimi või -nimed, perekonnanimi või -nimed, sugu, sünni- ja surmaaeg, vanus, kui ei ole teada täpne sünniaeg, sünniriik, kodakondsus või kodakondsused, perekonnaseis, laste arv, asukohariik, esitatud rahvusvahelise kaitse taotluse ja elukoha andmed.
§ 10. Pagulase staatuse või täiendava kaitse saanud välismaalase perekonnaliikme andmed
(1) Pagulase staatuse või täiendava kaitse saanud välismaalase perekonnaliikme kohta kantakse andmekogusse käesoleva määruse § 8 punktides 1–6, 8–15 ja 17–28 loetletud andmed.
(2) Lisaks käesoleva paragrahvi lõikes 1 nimetatud andmetele kantakse andmekogusse perekonnaliikme abikaasa isikuandmed, sealhulgas eesnimi või -nimed, perekonnanimi või -nimed, sugu, sünniaeg, vanus, kui ei ole teada täpne sünniaeg, Eesti isikukood, kui see on olemas, sünniriik, kodakondsus või kodakondsused, abielu sõlmimise aeg, või teise perekonnaliikme isikuandmed, sealhulgas seos taotlejaga, eesnimi või -nimed, perekonnanimi või -nimed, sugu, sünniaeg, vanus, kui ei ole teada täpne sünniaeg, sünniriik, kodakondsus või kodakondsused.
§ 11. Rahvusvahelise kaitse taotluse ja selle menetluse andmed
Rahvusvahelise kaitse taotluse ja selle menetluse kohta kantakse andmekogusse täiendavalt järgmised andmed:
1) taotluse andmed, sealhulgas registreerimise kuupäev ja kellaaeg, taotluse number, taotluse vastuvõtnud ametiasutus;
2) andmed pärast rahvusvahelise kaitse taotluse esitamist läbiviidud toimingute kohta;
3) andmed Politsei- ja Piirivalveametile edastatavate dokumentide kohta, kui taotlus võeti vastu piiril;
4) taotluse vastuvõtmise juures viibinud taotleja volitatud esindaja, seadusjärgse esindaja või muu isiku ees- ja perekonnanimi või -nimed ning kontaktandmed, sealhulgas postiaadress, kontakttelefon ja e-posti aadress;
5) taotluse vastuvõtmisel osalenud tõlgi ees- ja perekonnanimi või -nimed ning kontaktandmed, sealhulgas postiaadress, kontakttelefon ja e-posti aadress, ning andmed tõlgi poolt menetlustoimingu läbiviimisel vahendatud keele kohta;
6) taotluse täitnud ja vastuvõtnud ametniku ees- ja perekonnanimi või -nimed ning ametikoht;
7) andmed taotleja tunnistuse, selle väljastamise ja kehtetuks tunnistamise kohta;
8) andmed taotlejaga läbiviidud küsitluste kohta;
9) küsitlusel viibinud taotleja esindaja, seadusjärgse esindaja või muu isiku ees- ja perekonnanimi või -nimed ning kontaktandmed, sealhulgas postiaadress, kontakttelefon ja e-posti aadress;
10) küsitlusel osalenud tõlgi ees- ja perekonnanimi või -nimed ning kontaktandmed, sealhulgas postiaadress, kontakttelefon ja e-posti aadress, ning andmed tõlgi poolt menetlustoimingu läbiviimisel vahendatud keele kohta;
11) andmed taotleja suhtes kohaldatavate järelevalvemeetmete kohta;
12) andmed Politsei- ja Piirivalveameti otsuste ja lahkumisettekirjutuse kohta;
13) andmed Politsei- ja Piirivalveameti otsuse edasikaebamise kohta;
14) andmed kohtuotsuse edasikaebamise kohta;
15) andmed isiku Eestist lahkumise kohta;
16) andmed isiku välislepingu või Euroopa Liidu õigusaktide alusel toimunud üleviimise ja vastuvõtmise kohta.
§ 12. Ajutise kaitse alusel elamisloa taotleja andmed
(1) Ajutise kaitse alusel elamisloa taotleja (edaspidi ajutise kaitse saaja) kohta kantakse andmekogusse käesoleva määruse § 8 punktides 1–3, 6–15 ja 20–28 ning § 11 punktides 1, 3–6, 8–10 ja 14–16 loetletud andmed.
(2) Lisaks käesoleva paragrahvi lõikes 1 nimetatud andmetele kantakse ajutise kaitse saaja kohta andmekogusse järgmised andmed:
1) andmed ajutise kaitse saaja päritoluriigist lahkumise aja kohta;
2) abikaasa või elukaaslase isikuandmed, sealhulgas eesnimi või -nimed, perekonnanimi või -nimed, muud nimed, mida taotleja abikaasa või elukaaslane kasutab või on kasutanud, sugu, sünniaeg, vanus, kui ei ole teada täpne sünniaeg, Eesti isikukood, kui see on olemas, sünniriik, kodakondsus või kodakondsused, rahvus või rahvusrühm, keelteoskus, abielu sõlmimise või kooselu alguse aeg, asukohariik ja elukoha aadress;
3) teiste perekonnaliikmete isikuandmed, sealhulgas seos ajutise kaitse saajaga, eesnimi või -nimed, perekonnanimi või -nimed, sugu, sünni- ja surmaaeg, vanus, kui ei ole teada täpne sünniaeg, sünniriik, kodakondsus või kodakondsused, perekonnaseis, laste arv, asukohariik ja elukoha aadress.
§ 13. Ajutise kaitse alusel esitatud elamisloa taotluse ja selle menetluse andmed
Ajutise kaitse alusel esitatud elamisloa taotluse ja selle menetluse kohta kantakse andmekogusse täiendavalt järgmised andmed:
1) andmed pärast ajutise kaitse alusel esitatud elamisloa taotluse esitamist läbiviidud toimingute kohta;
2) andmed ajutise kaitse saajale tema elamisloa taotluse menetlusse võtmist kinnitava tõendi väljastamise kohta;
3) andmed Eestist teise Euroopa Liidu liikmesriiki üleviidava ajutise kaitse saaja reisiloa kohta;
4) andmed Politsei- ja Piirivalveameti otsuse ja lahkumise ettekirjutuse kohta;
5) andmed Politsei- ja Piirivalveameti otsuse edasikaebamise kohta.
§ 14. Rahvusvahelise kaitse alusel elamisloa pikendamise taotleja ja perekonnaliikme elamisloa pikendamise taotleja ning taotluse menetluse andmed
(1) Rahvusvahelise kaitse alusel elamisloa pikendamise taotleja ja perekonnaliikme elamisloa pikendamise taotleja kohta kantakse andmekogusse järgmised andmed:
1) isikuandmed, sealhulgas eesnimi või -nimed, perekonnanimi või -nimed, sugu, sünniaeg, Eesti isikukood, sünniriik;
2) taotleja kontaktandmed, sealhulgas postiaadress, telefoninumber ja e-posti aadress;
5) isikut tõendavate dokumentide andmed;
6) andmed rahvusvahelise kaitse või perekonnaliikme elamisloa pikendamisega seotud asjaolude kohta;
7) andmed taotleja kriminaalkorras karistamise kohta.
(2) Elamisloa pikendamise taotluse menetluse kohta kantakse andmekogusse täiendavalt järgmised andmed:
1) taotluse andmed, sealhulgas registreerimise kuupäev ja taotluse number;
2) taotluse vastuvõtnud ametniku ees- ja perekonnanimi või -nimed ning ametikoht;
3) andmed Politsei- ja Piirivalveameti otsuse ja lahkumise ettekirjutuse kohta;
4) andmed Politsei- ja Piirivalveameti otsuse edasikaebamise kohta;
§ 15. Rahvusvahelise kaitse alusel elamisloa saanud välismaalase kohanemisprogrammis osalema suunamise andmed
Kohanemisprogrammis osalema suunatud rahvusvahelise kaitse alusel elamisloa saanud välismaalase kohta kantakse andmekogusse järgmised andmed:
1) kohanemisprogrammis osalema suunamise aeg;
2) uuesti kohanemisprogrammis osalema suunamise aeg;
3) isiku kohanemisprogrammis osalemise sooviavalduse registreerimise aeg;
4) isiku kohanemisprogrammis mitteosalemise sooviavalduse registreerimise aeg;
5) andmed kohanemisprogrammi moodulites ja keeleõppes osalemise õiguse kohta;
6) andmed kohanemisprogrammi moodulites ja keeleõppes osalemise, mitteosalemise ja nende läbimise kohta ning nendes osalemise ja nende läbimise aeg.
§ 16. Andmeandja
Andmekogusse andmeandjateks on:
2) Sotsiaalministeerium, rahvusvahelise kaitse taotlejate majutuskeskus ja kinnipidamiskeskus;
3) kinnipidamisasutused;
4) rahvusvahelise kaitse taotleja ja rahvusvahelise kaitse saaja;
5) rahvusvahelise kaitse saanud välismaalane, kes taotleb enda või oma seaduslikult esindatava kohanemisprogrammis osalema suunamist või mittesuunamist.
§ 17. Andmekogudevaheline andmevahetus
§ 18. Andmete andmekogusse kandmise alusdokumendid
1) rahvusvahelise kaitse ja elamisloa taotlus, elamisloa taotlus ajutise kaitse alusel, elamisloa pikendamise taotlus ja rahvusvahelise kaitse alusel antud või perekonnaliikme elamisloa kehtetuks tunnistamise taotlus ning neile lisatud dokumendid;
2) viisa ja elamisloa andmise, pikendamise ja kehtetuks tunnistamise taotlus, elamisloa andmete välisriigi reisidokumenti kandmise taotlus ning neile lisatud dokumendid;
3) Politsei- ja Piirivalveameti tõend taotlejalt hoiule võetud isikut tõendavate dokumentide, asjade või muude dokumentide ja tõendite kohta;
4) taotleja esitatud tõendid ja dokumendid;
5) muu füüsilise või juriidilise isiku esitatud dokumendid või muud tõendid;
6) taotlejaga läbiviidud küsitluste ning muude toimingute protokollid;
7) välislepingust või Euroopa Liidu õigusaktidest tulenevate toimingute kohta esitatud või koostatud dokumendid;
8) Euroopa Liidu Nõukogu ja Vabariigi Valitsuse otsus ajutise kaitse kohaldamise kohta ning Euroopa Liidu Nõukogu otsus ajutise kaitse lõppemise kohta;
9) Politsei- ja Piirivalveameti otsus järelevalvemeetmete kohaldamise kohta ning dokumendid järelevalvemeetmete järgimise kohta;
10) Politsei- ja Piirivalveameti poolt taotlejale antud luba elada väljaspool majutuskeskust või Sotsiaalministeeriumi määratud kohta;
11) dokumendid taotleja viibimise kohta Politsei- ja Piirivalveameti ametiruumides, kinnipidamisasutuses või kinnipidamiskeskuses;
12) Politsei- ja Piirivalveameti haldusakt elamisloa taotluse menetlemise peatamise või lõpetamise, taotluse tagasilükkamise, elamisloa andmise või selle andmisest keeldumise ja elamisloa kehtetuks tunnistamise ning elamisloa pikendamise ja pikendamisest keeldumise kohta;
13) dokumendid Politsei- ja Piirivalveameti otsuste edasikaebamise ja jõustunud kohtuotsuste kohta;
14) jõustunud kohtuotsus isiku kriminaalkorras karistatuse kohta;
15) dokumendid välismaalase Eestist lahkumise või ettekirjutuse sundtäitmise kohta;
16) dokumendid välismaalase kohaliku omavalitsuse üksusesse elama asumise kohta;
17) perekonnaseisuosakonna või kohaliku omavalitsuse üksuse teatis isiku surma kohta;
18) Sotsiaalministeeriumi ja kohaliku omavalitsuse üksuse vaheline leping pagulase kohaliku omavalitsuse üksusesse elama asumise kohta;
19) Eesti Vabariigi ja välisriigi väljastatav isikut tõendav dokument;
20) isiku sooviavaldus osaleda kohanemisprogrammis ja isiku sooviavaldus mitte osaleda kohanemisprogrammis.
(1) Politsei- ja Piirivalveamet kannab andmed andmekogu kaardile hiljemalt andmete vastuvõtmise päevale järgneval tööpäeval.
(2) Kui Politsei- ja Piirivalveamet võttis vastu taotluse mõnes muus keeles kui eesti keel, kannab Politsei- ja Piirivalveamet andmed andmekogu kaardile hiljemalt nende eesti keelde tõlkimise päevale järgneval tööpäeval.
(3) Kui taotlus võeti vastu piiril, edastatakse andmed hiljemalt andmete vastuvõtmisele järgneval tööpäeval Politsei- ja Piirivalveameti volitatud ametnikule, kes kannab andmed andmekogu kaardile hiljemalt andmete vastuvõtmise päevale järgneval tööpäeval.
§ 20. Andmete õigsuse tagamine
(1) Kui vastutav töötleja avastab andmekogus ebaõigeid andmeid või kui talle on nendest teada antud, korraldab ta andmete parandamise viivitamata pärast ebaõigetest andmetest teadasaamisest ning lisab menetlustoimikule õigeid andmeid tõendava dokumendi või selle koopia ja teeb andmekogusse märke paranduse aluseks oleva dokumendi, paranduse aja ning paranduse teinud ametniku kohta.
(2) Andmeandja edastab vastutavale töötlejale andmekogus olevate andmete ebaõigsust tõendavate dokumentide koopiad.
§ 22. Juurdepääs andmekogu andmetele
(2) Juurdepääs andmekogusse kantud andmetele on vastutava töötleja ametnikel ja töötajatel neile teenistus- ja tööülesannete täitmiseks määratud ulatuses ning järelevalveasutusel neile seadusega pandud ülesannete täitmiseks.
(6) Kolmandatele isikutele võimaldatakse infosüsteemide andmevahetuskihi kaudu andmetele juurdepääs tehniliste võimaluste piires mahus, mis ei takista vastutavale ja volitatud töötlejale pandud ülesannete täitmist.
§ 23. Andmekogust andmete väljastamine
(1) Andmekogust väljastatakse andmeid teabenõude täitmisega vastavalt avaliku teabe seadusele või päringule vastamisega.
(2) Andmekogust väljastatakse andmeid riigi- ja kohaliku omavalitsuse asutustele, avalik-õiguslikele juriidilistele isikutele ja eraõiguslikele juriidilistele isikutele, kes on riigi või kohaliku omavalitsuse andmekogude volitatud töötlejad, kui see on vajalik neile seaduse või seaduse alusel kehtestatud õigusaktidega pandud ülesannete täitmiseks.
(3) Teistele andmesaajatele väljastatakse andmekogust andmeid nende taotluse alusel juhul, kui see ei ole vastuolus seaduste, teiste õigusaktide ja käesoleva määruse sätetega.
(4) Andmekogu vastutav töötleja otsustab kolmandatele isikutele andmetele juurdepääsu andmise andmesideühenduse kaudu neile seadusega pandud ülesannete täitmise tagamiseks.
(5) Vajaduse korral sõlmitakse andmesaajaga väljastatavate andmete kaitse leping, kus sätestatakse väljastatavate andmete koosseis, andmete väljastamise eesmärk, tingimused, kord ja viis.
(6) Andmekogust väljastatud andmeid on lubatud kasutada vaid seaduses või seaduse alusel kehtestatud õigusaktis ettenähtud korras, asutustel vaid seadusega või seaduse alusel kehtestatud õigusaktiga neile pandud ülesande täitmiseks. Väljastatud andmete kasutamisel peab tagama andmekaitsenõuete täitmise.
(8) Andmekogu vastutav töötleja peab arvestust andmete andmekogusse esitamise aja, andmete väljastamise aja, andmete koosseisu, andmeandjate ning andmete saajate üle.
§ 24. Andmete edastamine välisriigile
Taotleja kohta kogutud andmete edastamine välisriigile on lubatud välislepingust või Euroopa Liidu õigusest tuleneva kohustuse täitmiseks, tagades, et teavet ei anta üle nimetatud välismaalase päritoluriigile, kus teda ähvardab välismaalasele rahvusvahelise kaitse andmise seaduse §-s 4 või § 5 lõikes 2 nimetatud tagajärg.
§ 25. Andmekogu andmete säilitamine
Andmekogu andmete säilitamisel, arhiveerimisel ja hävitamisel lähtutakse arhiiviseadusest ja selle alusel kehtestatud õigusaktidest ning vastutava töötleja kehtestatud korrast.
§ 26. Järelevalve andmekogu pidamise üle
§ 27. Andmekogu rahastamine
§ 28. Andmekogu likvideerimine